මොරගහහේන ප්‍රදේශයේ පදිංචිව සිටි දෙදරු පියකු අඟහරුවාදා, 15 රාත්‍රී කිසියම් පිරිසක් විසින් ඔහුගේම නිවෙස ඉදිරිපිට ඝාතනය කර තිබේ.මෙලෙස මියගොස් ඇත්තේ මොරගහහේන , කෝරළඉම, මොහොට්ටිගොඩ ප්‍ර‍දේශයේ පදිංචිව සිටි පුෂ්ප දර්ශන පීරිස් නම් අයෙකි.සිද්ධිය වන අවස්ථාවේ නිවෙසේ වෙනත් කිසිවකුත් සිට නොමැති අතර, මෙම ඝාතනය කුමන හේතුවක් මත කවරකු විසින් සිදුකරන ලද්දේදැයි මෙතෙක් නිශ්චිතව අනාවරණය වී නොමැත.සිද්ධිය වූ දින රාත්‍රී මොහු අධික බීමතින් සිට ඇති බවත්, තම බිරිය සමඟ දබර වී ඇති බවත්, පසුව බිරිය වෙනත් නිවෙසක් වෙත රාත්‍රිය ගත කිරීම සඳහා ගොස් ඇති බවත්, පසුව නිවෙසේ තනිව විසූ මෙම පුද්ගලයා කිසියම් පිරිසක් හෝ පුද්ගලයකු විසින් ඝාතනය කර ඇති බවත් පොලිසිය පවසයි.මෙම ඝාතනය පොල්ලකින් පහර දී සිදුකර ඇති බවට මෙතෙක් කරන ලද පරීක්ෂණවලදී හෙළිව ඇති අතර, ‍මොරගහහේන පොලිසිය සිද්ධිය සම්බන්ධයෙන් වැඩිදුර පරීක්ෂණ මෙහෙයවයි..